cyanic-selkie/wikianc huggingface dataset:
FS Redoutable (1876)
Palvelus
Alus poistettiin alusluettelosta 9. maaliskuuta 1910 ja se myytiin 17. elokuuta 1912. Alus romutettiin Saigonissa vielä samana vuonna.
Royal Ballet School
pienoiskuva|Royal Ballet Schoolin talo jossa on asuntola. Royal Ballet School on Lontoossa, Englannissa sijaitseva klassisen baletin ammattilaisten kouluttamiseen erikoistunut oppilaitos. Sen perustaja oli Dame Ninette de Valois. Koululla on kaksi toimipistettä toinen on 300-vuotias talo White Lodge Richmond Parkissa ja toinen Floral Streetillä Covent Gardenissa.
Lok Nayak Jayaprakashin lentoasema
Lok Nayak Jayaprakashin lentoasema (tai Patnan lentoasema sijaitsee Patnan kaupungissa Biharin osavaltiossa Intiassa. Lentoaseman ylläpitäjä Airports Authority of India on luokitellut sen rajoitetuksi kansainväliseksi lentoasemaksi.
Lentoaseman kautta kulki noin kolme miljoonaa matkustajaa huhtikuun 2017 ja maaliskuun 2018 välisenä aikana.
Hovinarrin paluu!
Hovinarrin paluu! on Petri Nygårdin kolmas studioalbumi joka julkaistiin 25. tammikuuta 2002. Albumi on kaikkein heikoimmin menestynyt Nygårdin albumeista. Levy pysyi ainoastaan yhden viikon Suomen virallisella listalla, sijalla 38.
CD-levyltä löytyy myös Petri Nygård -lyhytelokuva, musiikkivideot "Petri hallitsee liigaa" ja "Vitun suomirokki" -kappaleista sekä Virtua Nygård-peli.
Kappaleet
"Puhu hiljaa rakkaudesta" -kappaleella on Kummisetä -elokuvan tunnusmusiikkia.
Talli
thumb|Tallirakennus ulkoapäin. thumb|Sisäkuvaa pihattotallista. Talli on hevosten pitoon tarkoitettu rakennus. Hevosten lisäksi nykyaikaisessa tallissa saatetaan pitää muitakin kotieläimiä, esimerkiksi vuohia, lampaita tai kaneja. Hyvin tavallista on pitää yhtä tai useampaa kissaa torjumassa hiiriä ja rottia, jotka tulevat talliin hyvien olosuhteiden, kuten ruuan ja pesäkolojen, perässä.
Sotilaspoliisikomppania
Kaartin Jääkärirykmentin Kaartin Pataljoonan Sotilaspoliisikomppaniassa (SPOLK/KAARTP/KAARTJR) koulutetaan pääkaupunkiseudulle sijoitettavat sotilaspoliisiyksiköt. Varusmiehille koulutetaan sotilaspoliisialan taitojen lisäksi rakennetun alueen taistelua. Erilaisiin koulutettaviin sotilaspoliisitaitoihin kuuluu muun muassa liikenteen ohjausta, kohteiden ja henkilöiden suojaamista, etsintä- ja kiinniottoa, erikoisjoukkojen torjumista sekä järjestyksen ja turvallisuuden ylläpitämistä. Varusmiehet astuvat palvelukseen heinäkuussa ja saavat normaalin sotilaskoulutuksen lisäksi erikoiskoulutuksen sotilaspoliiseiksi. Erikoiskoulutuksen takia palveluksen pituus on 255 vuorokautta. Kaartin Jääkärirykmentissä sotilaspoliisikoulutusta annetaan myös '''2. Jääkärikomppaniassa''' (2.JK) tammikuun saapumiserälle.
Talli
Suomalainen talli on perinteisesti sisätalli, jossa karsinat tai pilttuut sijaitsevat kokonaan sisätiloissa käytävien varrella. Ulkotallissa karsinoihin pääsee suoraan ulkoa ja/tai hevosilla on ovestaan näkymä ulos tallinpihalle. Hevoset viihtyvät ulkotallissa yleensä sisätallia paremmin, eikä Suomen ilmasto sinänsä ole mikään este tällaiselle tallille. Talli voi olla myös pihattotyyppinen, jolloin yksittäisillä hevosilla ei ole omia karsinoita vaan hevoset saavat vapaasti liikkua piha-alueen ja sisätilojen välillä. Tällaisessa hevospihatossa hevosten käyttämät sisätilat ovat laajat ja avoimet, ja ne pehmustetaan karsinoiden tapaan esimerkiksi sahanpurulla, turpeella tai hiekalla. Uusien tallirakennusten lisäksi Suomessa on myös paljon vanhoihin navettoihin remontoituja talleja, jotka usein ovat matalakattoisia ja ahtaita.
Sotilaspoliisikomppania
Palveluksen rakenne
Peruskoulutuskauden sisältö on pääsääntöisesti yhtenevä valtakunnallisesti. Kaikille varusmiehille koulutetaan taistelijan perustaitoja kuten ampumataito, sotilaallinen kuri ja järjestys, sekä omien henkilö- ja ryhmäkohtaisten välineiden käsittely.
Talli
Tallin rakentamisessa tulee ottaa huomioon Maa- ja metsätalousministeriön antamat hevosten pidolle asetetut eläinsuojeluvaatimukset, joissa määritellään muun muassa karsinoiden vähimmäiskoko, talli-ilman laatuvaatimukset sekä tallin ovien ja käytävien leveydet. Hevosen kannalta tärkeimpiä tallin ominaisuuksia ovat hyvä ilmanvaihto, riittävä tila (varsinkin karsinoiden koko) ja mahdollisuus kontakteihin muiden hevosten kanssa (vähintään näköyhteys). Kovinkaan lämmintä tallissa ei hevosten hyvinvoinnin kannalta tarvitse olla.
Sotilaspoliisikomppania
Palveluksen rakenne
Erikoiskoulutuskaudella varusmiehet käyvät sotilaspoliisimiehistökurssin, jonka hyväksytysti suorittaminen edellyttää puolustusvoimien asettamien taidollisten vaatimusten läpäisemistä. Kurssilla koulutetaan mm. vartiotoimintaa sekä yksittäisen sotilaspoliisin taitoja.
Talli
Tallin osat
Talleissa on monenlaisia erillisiä tiloja:
Sotilaspoliisikomppania
Palveluksen rakenne
Sotilaspoliisimiehistökurssin hyväksytysti läpäisseellä on oikeus kantaa sotilaspoliisitunnusta.
Seuraava koulutusvaihe on miehistön erikoiskoulutus, joka sisältää erilaisia kursseja, esimerkiksi tiedustelu- ja tarkka-ampujakurssin, henkilönsuojauskurssin, iskuryhmäkoulutuksen tai panssariajoneuvon kuljettaja- ja maastomoottoripyörä-/lähettikurssin. Tämän jakson tavoitteena on luoda pohja erikoisosaamiselle, jota tarvitaan toimivan sodan ajan yksikön luomiseksi.
Talli
Erilaisia talleja
thumb|Karsinatalli, jossa jokaisella karsinalla on oma uloskäynti.
Sotilaspoliisikomppania
Palveluksen rakenne
Joukkokoulutuskaudella varusmiehet koulutetaan sodan ajan tehtäväänsä, pääkaupunkiseudun puolustamiseen. Sotilaspoliisikomppanian varusmiehet saavat monipuolisen koulutuksen, jonka pohjalta he osaavat taistella sekä rakennetulla- että maastoalueella joukkueena osana komppaniaa.
Talli
Erilaisia talleja
Monet tallit yhdistävät eri toimintoja, ja esimerkiksi ratsastuskoulun ja yksityistallin yhdistelmä on hyvin yleinen.
Sotilaspoliisikomppania
Palveluksen rakenne
Rakennetun alueen taisteluharjoitukset ympäri pääkaupunkia sekä luolastoissa Helsingin alla erikoisjoukkoja vastaan ovat oleellinen osa koulutusta. Laskeutumiskoulutus, erilaiset sovelletut ammunnat kaikilla joukolle kuuluvilla aseilla sekä yhteistoiminta poliisin kanssa ovat osa koulutuksen sisältöä.
Hell Awaits
Hell Awaits on Slayerin toinen virallinen studioalbumi vuodelta 1985. Levyn julkaisi Metal Blade Records ja sen tuottivat Brian Slagel ja Slayer.
Talli
Hevostalli ennen
thumb|Keisarin talli [[Paltaniemen kuvakirkko|Paltaniemen kuvakirkon vieressä.]]
Sotilaspoliisikomppania
Vastuutehtävät
Kaartin Pataljoonan Sotilaspoliisikomppania vastaa talvisin vartio-osaston asettamisesta. Vartio-osastoon kuuluu myös Suomen tasavallan presidentin linnan kunniavartio. Päivittäin noin joukkueen kokoinen osasto työskentelee Helsingin vartiostossa ja he suorittavat vartiopalvelusta pääkaupunkiseudun alueella.
Edustustehtävät
Vastuu- ja edustustehtävät liittyvät toisiinsa.
Bulgarian parlamenttivaalit 2009
Bulgarian parlamenttivaalit 2009 toimitettiin Bulgariassa 5. heinäkuuta 2009 240 uuden Bulgarian kansalliskokouksen edustajan valitsemiseksi. Vaaleissa oli ehdolla 20 puoluetta ja koalitiota. GERB, joka ei ollut ennen vuotta 2009 kansalliskokouksessa, voitti vaalit. Valituista 50 oli naisia. Vaaleissa annettiin 4 345 450 ääntä, ja äänestysaktiivisuus oli 61 %.
Sotilaspoliisikomppania
Edustustehtävät
Kaartin Pataljoonan sotilaspoliisikomppania asettaa vuorovedoin Kaartin Jääkärirykmentin 2.JK:n kanssa maavoimien kunniakomppanian, joka vastaa kaikista puolustusvoimien valtakunnallisista edustusvelvoitteista.
Bulgarian parlamenttivaalit 2009
Tulokset
Paikkajako oli vaalien jälkeen seuraava:
Sotilaspoliisikomppania
Edustustehtävät
Sotilaspoliisikomppanian kaartinjääkärit edustavat puolustusvoimia keskimäärin 15 kertaa kunniakomppanioissa tai muissa edustustehtävissä. Valtiovierailut, suurlähettiläiden valtuuskirjojen jätöt, vartioparaatit kesäisin ja kunniavartiot sankarihaudoilla ovat usein toistuvia edustustehtäviä.
Vuoden 1928 talviolympialaisten mitalitaulukko
Vuoden 1928 talviolympialaisissa oli mukana urheilijoita 25 eri maasta, jotka kilpailivat 14 eri tapahtumassa. Eniten olympiavoittoja saavuttivat Norjan urheilijat.
Suojärvi (Janakkala)
Maantietoa
Järven pinta-ala on 89 hehtaaria ja se on 1,5 kilometriä pitkä ja 800 metriä leveä. Järvi sijaitsee alavalla alueella, josta itäpuolella kohoaa loivana Sysimiilunmäki noin 20 metriä korkeammalle. Sen rantaviivan pituus on 4,6 kilometriä ja kartasta katsoen puolet rannoista ovat soistunutta metsämaata ja itärannalla lähes rantaan asti ulottuu pieni peltomaa-ala. Järven läheisyydessä on vain yksi maatila, mutta yli 30 vapaa-ajan asuntoa. Niille johtaa tiet yhdystieltä 13838.
Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 89,2 metriä mpy. Siihen laskee luoteesta tuleva Jokilanjoki, joka alkaa Pikku-Munakkaasta. Oma laskujoki Koskenjoki alkaa järven pohjoispäästä ja se laskee Viralanjärveen.
Historiaa
Vuoden 1855−1856 Kalmbergin kartastossa järvi oli asumaton, mutta sen itärantoja oli raivattu niityiksi. Kuuslammi laski tuolloin järveen, mutta sen järvenlaskun yhteydessä laskuoja käännettiin Viralanjärveen. Vuoden 1962 peruskartassa ei järvellä ollut vielä mökkejä, mutta vuoden 1970 kartassa niitä oli jo noin 20.
Talli
Hevostalli ennen
Jos talossa oli useampia hevosia, tarvittiin isompi talli, jossa oli jokaiselle hevoselle oma pilttuunsa, nyttemmin karsinansa. Jos hevosella ei ollut varsaa, se joutui olemaan yksin tallissa, ja ihmisen tullessa talliin se hirnahteli tuttavallisesti, koska hevonen pitää ihmisistä. Tallissa ei ollut lämmitystä, vaan se lämpeni hevosen lämmöstä. Kun hevonen tuotiin kovan työpäivän jälkeen talvella märkänä talliin, isäntä kuivasi sitä ja harjasi. Illalla viime töikseen isäntä kävi yleensä ”illastamassa” hevosen eli loi lannan lisäsi kuivikkeet, laittoi heiniä eteen ja juotti hevosen. Mahdollisesti oli napannut leivänpalankin huoneesta ja antoi sen lähtiessään tallista hevoselle. Märät länget yleensä kuivattiin pirtissä.
Kirkkojen luona Suomessa ja Ruotsissa oli ennen joillakin paikkakunnilla kirkossakävijöille omat kirkkotallinsa kullekin talolle. Siellä missä näitä on säilynyt, ne ovat arvokkaita rakennusperinteen muistomerkkejä.
Good News from Finland
Good News from Finland on uutispalvelu, joka uutisoi positiivisista ja kansainvälisesti kiinnostavista yritys-, talous- ja innovaatioaiheista Suomesta sekä yleisesti suomalaisesta osaamisesta.
Uutispalvelun tarkoituksena on nostaa esille kansainvälisesti kiinnostavia aiheita, jotka usein jäävät valtamedialta huomioimatta. Sivustolla julkaistaan uutisia päivittäin suomeksi, englanniksi, venäjäksi ja kiinaksi.
Uutispalvelua julkaisee Finnfacts.
Elias Tuomela
Tuomela edusti Honkaa kolmessa Veikkausliigan ottelussa kaudella 2014.
Varan kunta
thumb|262px|Varan kunnan alueella sijainneet pitäjät. thumb|right|250px|Varan konserttitalo.
Varan kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Vara.
Kunnan maapinta-ala on 696,93 neliökilometriä (1.1.2016) ja asukasluku 16 162 henkeä (31.12.2021).
Vara on ollut Mäntsälän kunnan ystävyyskunta vuodesta 2002 lähtien.
Vuonna 2007 kunnassa oli 392,48 km² peltoa, joten saman ajankohdan maapinta-alaan vertaamalla saadaan peltojen osuudeksi 56,1 prosenttia kunnan maapinta-alasta.
Kuntajaon kehitys
Vuonna 1863 alueella sijainneiden 24 pitäjän tilalle perustettiin maalaiskunnat. Vuonna 1894 Varan maalaiskunnasta erotettiin omaksi kunnakseen Varan kauppala. Jälleenyhdistyminen tapahtui vuonna 1936, jolloin maalaiskunta liitettiin kauppalaan.
Vuoden 1952 kuntauudistuksessa nykyisen kunnan alueelle muodostettiin viisi "suurkuntaa": Varan kauppalaan uudistus ei vaikuttanut. Vuonna 1967 Varan kauppalaan liitettiin Levenen, Rydan ja Vedumin maalaiskunnat. Vuoden 1971 kuntauudistuksessa Varan kauppala muutettiin Varan kunnaksi, koska Ruotsissa siirryttiin yhtenäiseen kuntamuotoon. Vuonna 1974 Varan kuntaan liitettiin vielä Kvänumin, Larvin ja Essungan kunnat.
Jo vuonna 1982 Essungan kunta muodostettiin uudelleen. Tällöin se sai ne rajat, jotka sillä oli ollut vuoden 1952 kuntauudistuksen jälkeen.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 182 Suomessa syntynyttä, mikä vastasi 1,2 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 177 535 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 91 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Varan kunnanvaltuustossa vuodesta 1973 lähtien. Essungan kunta sisältyy Varan tuloksiin vuosina 1973–1979.
Piirit
thumb|right|250px|Kartta Varan kunnan piireistä.
Vuodesta 2016 alkaen kunta on jaettu seuraaviin piireihin:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Thomas Arne
thumb|upright|Thomas Arne Thomas Augustine Arne (maaliskuu 1710 Lontoo – 5. maaliskuuta 1778 Lontoo) oli englantilainen säveltäjä. Hänen tunnetuin sävellyksensä on isänmaallinen laulu "Rule, Britannia!". Hänen sisarensa Susannah Maria Arne oli oopperalaulaja, äänialaltaan kontra-altto.
Arnen ensimmäinen ooppera Rosamund sai ensiesityksensä 1733. Arne meni 1736 naimisiin laulaja Cecilia Youngin kanssa. Pari kuitenkin erosi 1755. Heidän ainoa lapsensa oli säveltäjä Michael Arne.
Mannerheimin patsas (Turku)
Mannerheimin patsas Turussa on kuvanveistäjä Veikko Leppäsen ja arkkitehti Aarne Ehojoen suunnittelema pronssinen rintakuvaveistos, joka esittää C. G. E. Mannerheimia. Se sijaitsee Mannerheiminpuistossa, VII kaupunginosassa. Teoksen virallinen nimi on Marsalkka C. G. E. Mannerheimin muistomerkki.
Rintakuva on Leppäsen tutkielma vuodelta 1959 Helsingin Mannerheimin ratsastajapatsasta varten. Patsaan jalustan ja sille johtavat kiviportaat suunnitteli arkkitehti Aarne Ehojoki. Patsas paljastettiin 4. elokuuta 1994, jolloin tuli kuluneeksi 50 vuotta Mannerheimin valitsemisesta tasavallan presidentiksi.
Rintakuva on korkeudeltaan 0,6 metriä ja Oulaisten ruskeasta graniitista valmistettu jalusta 1,4 metriä korkea.
Aiheesta muualla
60.44923°N, 22.24938°W
Gary Lewis
Gary Lewis (s. 30. marraskuuta 1957) on brittiläinen näyttelijä. Hän syntyi ja varttui Glasgow'ssa, Skotlannissa.
Lewis on esiintynyt muiden muassa elokuvissa Billy Elliot (2000), Gangs of New York (2002) ja Eragon (2006) sekä televisiosarjassa Outlander - Matkantekijä vuosina 2014–2015. Hän sai vuonna 2001 Bafta-ehdokkuuden.
Reeta-Leena Vestman
Reeta-Leena Vestman (o.s. Korhola, s. 1983 Helsinki) on suomalainen näyttelijä, laulaja ja muusikko.
Elämä ja ura
Reeta Vestman on valmistunut näyttelijäksi arvostetun Royal Academy of Musicin musiikkiteatterilinjalta (Post Graduate Diploma in Musical Theatre) Lontoosta sekä musiikin maisteriksi Sibelius-Akatemiasta 2011. Vestman on sopraano ja hänen äänialansa kattaa 3,5 oktaavia. Hänet tunnetaan monipuolisena näyttelijänä, laulajana ja muusikkona, joka tulkitsee sekä rytmimusiikkia että klassista musiikkia. Vestman esiintyi Kaartin Combon solistina Tasavallan Presidentin Itsenäisyyspäivän juhlavastaanotolla 2016. Hän on tehnyt pääroolit teoksissa Tästä asti aikaa (Emma, Seinäjoen Kaupunginteatteri 2018, ohaus Christian Lindroos), Naimakaupat Vegasissa (Betsy, Samppalinnan Kesäteatteri 2018, ohj. Heikki Sankari), Puhdistus (nuori Aliide, Kotkan Kaupunginteatteri 2017, ohjaus, Miko Jaakkola), Saturday Night Fever (Stephanie, Kotkan Kaupunginteatteri 2016-2017, ohjaus Snoopi Siren), The Sound of Music (Maria, Kuopion kaupunginteatteri 2014-2015, ohjaus Olli-Matti Oinonen), The Rocky Horror Show (Janet Weiss, Turun kaupunginteatteri 2013-2014, ohjaus Marika Vapaavuori), Viimeiset 5 vuotta - The Last 5 Years (Cathy, Suomen Musiikkiteatteriensemble 2012-2013, ohjaus Jermo Grundström) ja Kakola (Laura, Turun kaupunginteatteri 2011-2012, ohjaus Mikko Kouki). Vestman on myös mukana Broadwaylle tähtäävässä Johanna Telanderin säveltämässä Kalevala -musikaalissa New Yorkissa Maiden of the Rainbown roolissa. Hän opettaa musiikkiteatterilaulua Taideyliopiston Teatterikorkeakoulussa ja Sibelius-Akatemiassa.
Vestman on aloittanut taiteellisen toimintansa jo nuorena. 9-vuotiaana hän näytteli merkittävää henkilöhahmoa Tuomas Sallisen elokuvassa Routasydän (1993). Reeta-Leena Korhola voitti 11-vuotiaana vuoden 1995 Napero-Finlandian sadullaan Saunatonttu ja levytti ensimmäisen kerran Mari Kaasisen luotsaaman Tuppasuut-kansanmusiikkiyhtyeen riveissä (albumi Kukkana). Hän esiintyi myös television lasten- ja nuortenohjelmissa. 16-vuotiaana Vestman aloitti Anna Kuoppamäen Wilma-yhtyeen kosketinsoittajana ja taustalaulajana. Hän kirjoitti ylioppilaaksi Kallion ilmaisutaidon lukiosta ja solmi 18-vuotiaana levytyssopimuksen omista kappaleistaan Universal Musicin kanssa. Reetaleena -nimellä julkaistu sooloalbumi Avaimet ilmestyi 2005. Vestman on konsertoinut yhdessä muun muassa Carola Häggkvistin ja Saara Aallon kanssa sekä vieraillut lukuisten eri yhtyeiden ja artistien albumeilla, mm. Olavi Uusivirta, Pepe Deluxe, Bomfunk Mc's ja Out 'n' Loud ja esiintynyt laulaen useissa tv-ohjelmissa mm. Tartu Mikkiin, The Voice of Finland , Neljän Tähden Illallinen , Euroviisut, Huumaa ja Kauas Pudonneet. Reeta Vestman tekee freelance-muusikon töitä ja opettaa laulua yrityksensä Full Voice Oy:n kautta. Hän toimii myös ääninäyttelijänä sekä teattereiden äänivalmentajana. Hän on myös intohimoinen matkailija ja on voittanut Vuoden Traveller -tittelin vuonna 2007.
Elokuvat ja televisio
Lähde
Teatteri
Lähde
Yksityiselämä
Vestmanin perheeseen kuuluvat aviomies Heikki Vestman ja kaksi lasta. Vestmanin äiti on poliitikko Eija-Riitta Korhola ja isä professori Atte Korhola.
Onnela (ravintola)
thumb|Entinen Royal Onnela Helsingin [[Kamppi|Kampissa.]] Onnela oli alun perin Sedu Koskisen perustama ketju, nykyisin Night People Groupin omistama Kajaanissa sijaitseva ravintola. Onnela-ketjun ensimmäinen ravintola perustettiin Helsinkiin vuonna 2004.
Onnelalla on Helsingin lisäksi ollut aikaisemmin ravintoloita muun muassa Turussa, Tampereella, Lahdessa , Kuopiossa , Oulussa , Raumalla , Rovaniemellä , Kokkolassa ja Seinäjoella. Parhaimmillaan ketjussa oli 12 ravintolaa.
Helsingin Onnela suljettiin syksyllä 2013.
Michel Blavet
thumb|Michel Blavet'n oletettu muotokuva. Michel Blavet (13. maaliskuuta 1700 Besançon - 28. lokakuuta 1768 Pariisi) oli ranskalainen säveltäjä ja huilisti.
Blavet sävelsi musiikkia ensisijaisesti huilulle. Hänen tuotantoonsa kuuluu muun muassa konsertto ja useita sonaatteja.
Hellas (piano)
Hellas oli suomalainen pianojen tuotemerkki, jota valmisti aluksi vuonna 1901 perustettu Hellas Oy ja sitten vuosina 1950–2007 Nurmijärven Rajamäellä toiminut Hellas-Piano Oy ja vuosina 2008–2011 pianoja Aasiassa valmistuttanut uusi Hellas Oy. Hellas-pianoja valmistettiin Suomessa kaikkiaan lähes 130 000 kappaletta ja myytiin parhaimmillaan 12 omassa soitinmyymälässä eri puolilla Suomea. Enimmillään noin 60 prosenttia tuotannosta meni vientiin.
Historiaa
Hellas-pianoyrityksen perusti Helsinkiin vuonna 1901 Karl Oskar Rehnström (1874–1941), joka oli 14 vuoden ajan työskennellyt Pietarissa saksalaisten pianonvalmistajien verstaissa. Yrityksen suosituin malli oli aluksi 130 cm korkea pystypiano, mutta tehdas alkoi rakentaa pieniä eriä myös flyygeleitä, vuodesta 1913 jopa konserttikokoisia. Vuonna 1931 Hellas Oy teki konkurssin ja siirtyi seuraavana vuonna Albin Feinanderin omistukseen toiminimellä Pianotehdas Hellas, mutta toiminta supistui lähes olemattomiin niin, että sotien jälkeen yrityksestä oli jäljellä muutama puolivalmis piano ja yksi ammattimies. Vuonna 1949 yrityksen ostivat Olavi Martelius ja Pekka Mäkelä, joilla oli jotakin kokemusta pianojen tekniikasta ja käytettyjen soitinten myynnistä. Heidän tarkoituksensa oli vain rakentaa keskeneräiset pianot valmiiksi ja sulkea sitten tehdas, mutta tehtaan vanha työntekijä Eero Virtanen sai heidät innostettua toiminnan laajentamiseen. Vuonna 1950 uusi Hellas-Piano Oy rakensi jo kuusi uutta pianoa, mutta tavaroiden tuontisäännöstelyn takia niiden osia piti hankkia ulkomailta jopa salakuljetuksen avulla.
Hellaksen alkuperäinen malli säilyi tuotannossa lähes loppuun asti nimellä Hellas Helsinki, ja muita suosittuja malleja olivat 1960-luvulla esitelty Hellas Figaro ja Helsingin Sanomien pianotestissä vuonna 1987 pienten pianojen sarjan voittanut Hellas Amadeus. Useimmissa Hellas-pianoissa käytettiin saksalaisen Louis Rennerin tehtaan valmistamia koneistoja, 1970-luvun puolestavälistä lähtien joskus myös Schwanderin ja Saiton koneistoja.
Viimeinen keskikokoinen suomalaisvalmisteinen Hellas-piano, järjestysnumeroltaan 127 814 ja malliltaan Hellas Eroica, valmistettiin vuonna 2007 ja sijaitsee Tampereella. Hellas-Piano Oy:n seuraajaksi perustettiin 2007 uusi Hellas Oy, joka siirsi valmistuksen Kaukoitään mutta meni konkurssiin vuonna 2011.
Hellas-pianon valmistuksen loputtua Suomessa, Hellas-tuotenimi päätyi turkulaiseen omistukseen. Vuodesta 2011 Hellas-pianot ja Hellas-flyygelit on valmistettu Kiinassa maailman suurimmassa pianotehtaassa.
Bulgarian parlamenttivaalit 2005
Bulgarian parlamenttivaalit 2005 toimitettiin 25. kesäkuuta 2005 Bulgariassa. Vaaleissa valittiin 240 edustajaa Bulgarian kansalliskokoukseen nelivuotiskaudelle. Vaaleissa äänestysaktiivisuus oli 55,8 %. Parlamentti aloitti työnsä 11. heinäkuuta 2005. Uusi hallitus hyväksyttiin 15. elokuuta 2005. Hallitukseen kuului Koalitio Bulgarian puolesta, Kansallinen liike vakauden ja vaurauden puolesta ja Oikeuksien ja vapauksien liike.
Tulokset
Puolueet saivat paikkoja seuraavasti:
Rakkautta etsimässä
Rakkautta etsimässä on suomalaisen iskelmälaulajan Joel Hallikaisen kolmas hengellinen albumi, joka julkaistiin vuonna 2005.
Levy on 2000-vuosikymmenen alkupuolella lähinnä hengelliseen musiikkiin keskittyneen Hallikaisen toistaiseksi viimeinen hengellinen albumi, sillä vuonna 2006 hän palasi iskelmämusiikkiin albumillaan Puhu minulle.
Teen Anguish Volume One
Albumin kappaleet ovat ajalta 1964–65, jolloin yhtye oli Jerry Leiberin ja Mike Stollerin perustaman Red Bird -levy-yhtiön palveluksessa. Tuottajat ovat Jeff Barry, Ellie Greenwich ja George "Shadow" Morton.
Uusintajulkaisun levy-yhtiö on englantilainen Charly Records. Charly Music Ltd:n osoite on ollut 9, Beadon Road, London W6 0EA.
Kokoelman on laatinut Robin Katz, jonka kerrotaan yhä suutelevan Gerry Goffinin kuvaa joka ilta.
Albumin kansiteksti on laadittu kahden 16-vuotiaan teinitytön välisen puhelinkeskustelun muotoon. Tapahtumapaikka on Yhdysvallat ja aika 1960-luvun puoliväli. Puhelinsoiton saa Mel(anie), joka on ollut poissa koulusta vihurirokon vuoksi. Keskustelussa tulevat esille tämän albumin kappaleet sekä lisäksi Dixie Cupsin kappaleet "True True Love" ja "Ain’t That Nice". Mainitaan myös muita ajankohtaisia musiikintekijöitä: The Beatles, Lovin’ Spoonful, The Four Tops, Dusty Springfield, The Young Rascals, Paul McCartney, Cher, The Turtles, Bob Dylan, The Rolling Stones, Brian Jones ja George Harrison. Puhelun soittaja on ollut kotibileissä ja puheeksi tulevat myös yhteiset tuttavat ja heidän ihmissuhteensa.
Kappaleet
Kappaleen "Thankyou Mama, Thankyou Papa" nimi esiintyy myös muodossa "Thanks Mama Thanks Papa".
Musiikkikustantaja on Carlin Music Corp, paitsi "All Grown Upin" osalta Carrie Music Ltd ja "Wrong Directionin" osalta Copyright Control.
Listasijoitukset
Singlenä julkaistujen kappaleiden sijoitukset (#) Yhdysvalloissa R&B-listalla:
Bulgarian parlamenttivaalit 2001
Tulokset
Paikkajako vaalien jälkeen oli seuraava:
Pikku-Munakas
Pikku-Munakas tai myös Vähä-Munakas on Kanta-Hämeessä Hämeenlinnassa Katiskosken kylän lähellä sijaitseva järvi. Yläjuoksulla sijaitsevalla Iso-Munakkaalla on sama vedenpinnan korkeus kuin Pikku-Munakkaalla.
Maantietoa
Järven pinta-ala on 10,9 hehtaaria ja se on 750 metriä pitkä ja 150 metriä leveä. Järven rannat ovat alavia, vaikka ympäristössä onkin korkeita mäkiä. Sen rantaviivan pituus on 2,1 kilometriä ja ne ovat metsämaata, joka on paikoin soistunutta. Rantaan on rakennettu seitsemän vapaa-ajan asuntoa, joille johtaa tiet valtatieltä 10 haarautuvalta Munakkaan läpi kulkevalta tieltä.
Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, jonka Alajärven alueeseen järvi kuuluu. Järven vedenpinnan korkeus on 98,4 metriä mpy.Järvi on Iso-Munakkaasta tulevan Välijoen ja Jokilanjokena jatkavan joen läpivirtausjärvi. Sen laskujoki Jokilanjoki laskee Janakkalan puolella olevaan Suojärveen.
Historiaa
Vuoden 1855−1856 Kalmbergin kartastossa Iso-Munakas oli nimeltään Iso-Munakasjärvi. Pikku-Munakkaalla on voinut olla tämä nimi, vaikkei sitä ole kirjoitettu karttaan. Vuoden 1962 peruskartassa oli järven rannalla jo viisi mökkiä.
MechWarrior 2: 31st Century Combat
pienoiskuva|Kuvakaappaus pelistä. pienoiskuva|Pelin BattleMechejä pystyy varustelemaan monipuolisesti. MechWarrior 2: 31st Century Combat on Activisionin kehittämä ja julkaisema simulaatiopeli, joka on julkaistu vuonna. Peli on julkaistu Mac OS:lle, MS-DOSille, PlayStationille, Sega Saturnille ja Windowsille.
Peli sijoittuu BattleTech -lautapelin maailmaan, jossa ihmiskunta on levittäynyt laajalle alueelle avaruutta, mutta samalla pirstoutunut useisiin pieniin valtakeskittymiin.
Pelaaminen
MechWarrior 2 poikkesi edeltäjästään hyläten palkkasoturina pelaamisen, joka jakoi mielipiteitä edeltäjänsä fanien keskuudessa suuresti. Pelissä keskityttään kahden klaanin, Jade Falconin ja Wolfin, edesottamuksiin. Klaanien näkemyserot Sisämaailmojen valtaamisesta johtavat lopulta konflikteihin toistensa välillä.
Pelaaja asetetaan valitsemansa klaanin MechWarrioriksi, soturiksi, joka ohjastaa useita tonneja painavia BattleMechejä, jotka ovat kerrostalon kokoisia käveleviä tankkeja. Pelaaja pystyy etenemään klaanin arvoastekoissa tehtävien väliin sijoitetuissa klaaniotteluissa, jotka tapahtuvat miltei rituaalinomaisesti. Taistelu ratkaisee voittajan. Pelaaja kerää pelin edetessä kunniapisteitä, jotka ratkaisevat omalla osallaan pelin etenemistä ja vihollisten suhtautumista pelaajaan.
Soturi pystyy myös muokkaamaan käyttämänsä BattleMechin varustusta haluamaan suuntaan. Pelaaja joutuu tasapainottelemaan lämmöntuoton ja painorajoitusten välillä varustaessaan BattleMechiään.
MechWarrior 2 tuki myös tuolloin markkinoilla pyöriviä silmälappuvideolaitteita, kuten Virtual I/O, VFX/1 ja CyberMaxx.
Juoni
Sotien raivotessa Maassa, galaksin toisella puolella Nicholas Kerensky loi uuden ihmisyhteiskunnan. Tämä yhteiskunta perustui soturielämään, jossa kunniaa pidettiin arvostetuimpana asiana. Tätä kuviota pyörittävät useat klaanit, jotka kilpailevat kunniasta, voimasta ja lopullisesta paluusta Maahan, Sisäplaneetoille. Vuonna 3057 klaanien välille syttyy Kieltäytymissota, joka sai alkunsa klaanien erimielisyydestä Sisäplaneetoille hyökkäämisestä. Jade Falcon -klaani haluaa vallata Sisäplaneetat ja palauttaa vuosisatoja hajonneena olleen Tähtiliittouman mahti. Taas vastaavasti Wolf-klaani ei näe järkevyyttä Sisäplaneettojen valtaamisessa ja ajaa pikemmin rauhantekoa heidän kanssaan. Klaanit ajautuvat keskenäiseen sotaan heidän lähestyessään Sisämaailmoja.
Lisäosat
Peliin julkaistiin lisäosa Ghost Bear's Legacy (1995) ja itsenäinen lisäosa MechWarrior II: Mercenaries (1996).
MechWarrior 2: Ghost Bear's Legacyssä pelaajalle annetaan mahdollisuus pelata Ghost Bear -klaanilla. Lisäosan mukana tuli 15 uutta tehtävää ja kourallinen uusia BattleMechejä.
MechWarrior 2: Mercenariesissä pelaaja ohjaa Sisämaailmoissa toimivaa palkkasoturiryhmää. Pelaajan vastuulla on nyt taistelun lisäksi ryhmän talouden hoitaminen ja tehtävien valitseminen. Mercenaries lisäsi jälleen BattleMechien määrää ja pelissä oli yli 30 tehtävää.
Vastaanotto
Peli on saanut GameSpotin arvostelussa arvosanaksi 8.5/10.
Trevor Steven
Trevor McGregor Steven (s. 21. syyskuuta 1963 Berwick-upon-Tweed, Englanti) on englantilainen jalkapalloilija, pelipaikaltaan keskikenttäpelaaja.
Steven tunnetaan parhaiten ajastaan Evertonissa 1980-luvulla, jossa hän pelasi yli 200 ottelua, tehden 48 maalia. Evertonissa hän oli mukana voittamassa Cup-voittajien Cupia, kahta liigamestaruutta, FA Cupia ja Charity Shieldia vuosina 1984, 1985 ja 1987. Liigamestaruuskaudella 1986-87 Steven oli Evertonin paras maalintekijä 14 liigamaalillaan. Steven edusti myös Rangersia, jossa hän oli voittamassa liigamestaruutta vuosina 1990, 1991, 1993 ja 1994. Ranskan Ligue 1 -mestaruutta Steven juhli kerran pelatessaan Olympique Marseillen paidassa.
Englannin maajoukkuetta Steven edusti 36 kertaa ja teki maaotteluissa neljä maalia. Hän edusti maataan vuoden 1986 ja 1990 MM-kisoissa ja 1988 ja 1992 EM-kisoissa.
Tummakirjosiipi
Tummakirjosiipi (Pyrgus alveus) on paksupääperhosten heimoon kuuluva perhoslaji.
Koko ja ulkonäkö
pienoiskuva|vasen|120px|Siiven alapinta Tummakirjosiiven siivissä on tummanruskealla pohjalla selkeärajaisia valkoisia pilkkuja ja se muistuttaa hyvin paljon muita Pyrgus-suvun lajeja. Lajilla on myös huomattavia ulkonäöllisiä vaihteluita, joiden perusteella se on jaettu useisiin alalajeihin, joita joissakin lähteissä pidetään jopa omina lajeinaan. Yleisesti ottaen tummakirjosiipi on sukunsa vaikeimmin tunnistettavia perhosia. Mansikkakirjosiivestä (Pyrgus malvae) sen erottaa helpoimmin suuremman kokonsa ja myöhäisemmän lentoaikansa perusteella.
Siipien yläpinnat ovat mustanruskeat ja etusiivissä on selvärajaisia, muodoltaan nelikulmaisia, valkoisia täpliä. Takasiivet ovat tummanruskeat lukuun ottamatta tummanharmaata, leveää poikkivyötä. Valkoisia täpliä ei ole tai ne erottuvat hyvin epäselvinä. Siipien alapinnat ovat vihertävän harmaat ja valkotäpläiset. Takasiiven tyviosassa on leveä, vaalea poikkijuova ja siiven keskiosan juovan keskivaiheilla sisäreunassa on matala lovi. Siipiripset ovat valkoiset, suonten kohdilta tummat. Siipien kärkiväli on 26–29 mm.
Toukka on mustaa päätä lukuun ottamatta vihertävä, sitä peittää lyhyt ja tankea karva.
Elinympäristö ja elintavat
Tummakirjosiipiä tavataan lämpimiltä ja kuivilta kukkaniityiltä, harjuilta tai alvareilta, etenkin mansikkaa kasvavilla paikoilla. Se suosii melko karua maastoa ja on esiintymiseltään kaikkialla paikoittainen. Poikkeuksena kuitenkin Itä-Suomessa jotkin elinympäristöt on tavallista kosteampia. Perhoset ovat paikkauskollisia eikä niiden lukumäärä yksittäisellä elinpaikalla ole yleensä kovin suuri. Perhosia on vaikeaa havaita niiden nopean ja maan pinnan lähellä tapahtuvan lennon vuoksi. Ne kuitenkin lepäävät usein kivillä tai ruokailevat matalakasvuisilla kukilla siivet sivuille levitettyinä.
Naaras munii munat yksitellen ravintokasvien lehtien yläpinnoille ja toukat kuoriutuvat paria viikkoa myöhemmin. Hidaskasvuiset toukat elävät silkkirihmalla yhteen sidottujen lehtien välissä, talvehtivat siellä, ja ovat täysikasvuisia kesä–heinäkuun vaihteen tienoolla. Norjan tuntureilla toukkakehitys kestää luultavasti useamman vuoden. Kotelovaihe kestää 2–4 viikkoa.
Laji on suuressa osassa levinneisyysaluettaan pahoin taantunut. Syynä ovat etenkin sopivien elinympäristöjen umpeenkasvu sekä populaatioiden pirstoutumisesta johtuva geenipoolin suppeneminen. Suomessa tummakirjosiipi on vuoden 2010 uhanalaisarvioinnissa luokiteltu silmälläpidettäväksi (NT), Ruotsissa se on jopa vaarantunut. Tummakirjosiipi kuuluu uhanalaisiin lajeihin myös Saksassa ja Belgiasta se on hävinnyt.
Ravintokasvit
Toukat syövät ruusukasveja, etenkin ahomansikoiden (Fragaria vesca), mutta myös hanhikkien (Potentilla), päivännoutojen (Helianthemum) lehtiä.
Clash Quest
Clash Quest oli Supercellin vuonna 2021 julkaisema videopeli. Se oli saatavilla Androidille ja iOSille (vain tietyissä maissa). Supercell lopetti pelin kehittämisen elokuussa 2022 ja sulki pelin palvelimet muutamaa viikkoa myöhemmin.
Clash Quest oli Supercellin kuudes julkaisema peli. Peli oli vuoropohjainen strategiapeli, jossa taisteltiin vastustajia vastaan.
Suomen Kultaseppien Liitto
Suomen Kultaseppien Liitto (SKuL) on vuonna 1905 perustettu jalometallialan toimiala- ja edunvalvontajärjestö. Liitto julkaisee Kello & Kulta -lehteä yhdessä Suomen Kelloseppäliiton kanssa. Liittoon voivat kuulua kulta- ja hopeaseppien lisäksi korumuotoilijat sekä alalla toimivat yritykset. Yhdistyksistä liittoon kuuluvat Kaivertajat, Suomen Hopeasepät ja Suomen Gemmologinen Seura.
Iso-Munakas
Iso-Munakas on Kanta-Hämeessä Hämeenlinnassa Munakkaan kylän lähellä sijaitseva järvi. Alajuoksulla sijaitsevalla Pikku-Munakkaalla on sama vedenpinnan korkeus kuin Iso-Munakkaalla. Järven mukaan on nimetty sen länsipuolella sijaitseva Munakkaan kaupunginosa.
Törkeä varkaus
Törkeä varkaus on varkauden törkeä tekomuoto. Varkauden lievä tekomuoto on näpistys.
Iso-Munakas
Maantietoa
Järven pinta-ala on 72 hehtaaria ja se on 2,0 kilometriä pitkä ja 550 metriä leveä. Järven länsirantaa seuraa kangasmaasto, jonka eteläpäässä sijaitsee 23 metriä korkea mäki. Järvessä on yksi saari Kaislankari, joka sijaitsee luusuan edustalla järven kaakkoisrannassa. Samassa yhteydessä on Petkelniemen jatkeena pitkä karikko, joka ylittää järven kaakkoispään. Sen rantaviivan pituus on 6,2 kilometriä ja sen rannat ovat matsämaata. Rannoille on rakennettu lähes 30 vapaa-ajan asuntoa. Niille johtaa tiet valtatieltä 10 tai siitä haarautuvasta Munakkaan läpi kulkevalta kylätieltä.
Törkeä varkaus
Törkeä varkaus Suomen lainsäädännössä
Suomen rikoslain 28 luvussa törkeä varkaus ja sen sanktiot määritellään seuraavasti:
Iso-Munakas
Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 98,4 metriä mpy. Siihen laskee Alajärvestä Koskenjoki ja Iso-Munakkaan laskujoki on leveä Välijoki, jonka vedenkorkeus on sama kuin Munakkaalla ja Pikku-Munakkaalla.
Törkeä varkaus
Törkeä varkaus Suomen lainsäädännössä
Jos varkaudessa ja varkaus on myös kokonaisuutena arvostellen törkeä, rikoksentekijä on tuomittava törkeästä varkaudesta vankeuteen vähintään neljäksi kuukaudeksi ja enintään neljäksi vuodeksi.
Iso-Munakas
Historiaa
Vuoden 1855−1856 Kalmbergin kartastossa järven nimi oli kirjoitettu ”Iso-Munakasjärvi”. Sen ainoa asutus muodostui pohjoisrannan torpasta, mutta järven itärannoilta oli raivattu niittyjä. Vuoden 1962 peruskartassa oli järven rannoilla muutama maatila ja monet pelto-oja laskivat järveen. Myös länsipuolella sijainneiden ojitettujen soiden kuivatusvedet oli johdettu järveen syvän kaivannon kaitta. Turun ja Hämeenlinnan välinen pikatie kulki tuolloin Alajärven laskujoen Koskenjoen ylitse järven pohjoispäässä.
Törkeä varkaus
Törkeä varkaus Suomen lainsäädännössä
Yritys on rangaistava.
Oikeuskäytäntö
Korkeimman oikeuden ennakkopäätöksessä KKO:2018:47 syytetty oli varastanut kannettavia tietokoneita ja muuta elektroniikkaa noin 6 000 euron arvosta. Varastettua omaisuutta ei pidetty törkeän varkauden tunnusmerkistössä tarkoitetulla tavalla erittäin arvokkaana, ja vastaajan syyksi luettiin törkeän varkauden sijaan varkaus. Myöskään ennakkopäätöksessä KKO:2019:46 korkein oikeus ei pitänyt 9 500 euron arvoista moottoripyörää erittäin arvokkaana omaisuutena, ja näin ollen syytetyn katsottiin syyllistyneen törkeän varkauden asemesta varkauteen. Keski-Suomen käräjäoikeus ja Vaasan hovioikeus olivat aiemmin katsoneet vastaajan syyllistyneen törkeään varkauteen.
Vuosina 2009–2012 Suomen käräjäoikeuksissa ratkaistiin vuosittain 294–380 asiaa, joissa pääsyytteenä (törkeimpänä rikoksena) oli törkeä varkaus. Vastaajien määrä oli vuodesta riippuen 750–990, eli keskimäärin lähes 3 henkeä. Pääsyytteen mukainen rikosnimike tuomittiin vuodesta riippuen 261–330 tapauksessa, syyte hylättiin runsaassa 10 prosentissa tapauksista (vuodesta riippuen 31–46 kpl).
Kaakkolammi (Hämeenlinna, Munakas)
Kaakkolammi on Kanta-Hämeessä Hämeenlinnassa Munakkaan kylässä sijaitseva lampi.
Maantietoa
Lammen pinta-ala on 2,5 hehtaaria ja se on 200 metriä pitkä ja 150 metriä leveä. Sen rantaviivan pituus on 600 metriä ja sen rannat ovat matsämaata. Lammen luoteispäässä rantaan ulottuu peltopalsta. Lampi on autio.
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Lammen vedenpinnan korkeus on 99,2 metriä mpy. Lampeen on johdettu johto-oja, joka tuo Kaakonkankaan suon ja Isosuon kuivatusvesiä. Sen laskuoja laskee Alajärveen, jonka vedenpinta on 70 senttimetriä alempana.
Metsähallituksen retkikohteiden tunnukset
Valtion retkeilyalueiden tunnukset
Retkeilyalueiden tunnuksissa esiintyy kansallispuistojen tunnuksista poiketen myös ihmisiä ja ihmisen rakentamia rakenteita.
Muiden retkikohteiden tunnukset
Myös muille retkikohteille on satunnaisesti suunniteltu tunnuksia.
Entiset tunnukset
Osa tunnuksista on jäänyt pois käytöstä tai uudistettu niiden käyttöönoton jälkeen.
Anna Mutanen
Anna Mutanen (oik. Mutanen-Liedes, aik. Mutanen-Seppänen; 8. elokuuta 1914 Joensuu – 22. heinäkuuta 2003 Helsinki) oli oopperalaulaja, äänialaltaan sopraano. Hän kävi Viipurin kirkkomusiikkiopiston vuosina 1930–1934 ja opiskeli laulua Sibelius-Akatemiassa Lahja Lingon johdolla vuosina 1935–1936 ja 1939–1940.
Anna Mutanen oli kiinnitettynä Suomen Kansallisoopperaan vuosina 1939–1961. Hän lopetti julkiset esiintymisensä vuonna 1965, mutta toimi sen jälkeen vielä laulunopettajana. Anna Mutanen sai Pro Finlandia -mitalin vuonna 1955.
Anna Mutasen tekemien äänilevyjen määrä on varsin pieni, mutta niiden joukossa on kaksi tunnettua kappaletta: ”Karjalan kunnailla” (1959) ja ”Laps' olen Karjalan” (1965). Muita Mutasen levytyksiä ovat ”Sunnuntai” (1965), ”Oi äiti armas” (1959), ”Pieni koti” (1959), ”Tule” (1959), ”Kuuleppas sinä kullannuppu” (1965), ”Tuku tuku lampaitani” (1965), ”Tipu, tipu, kuuleppas” (1959) ja ”Marja-Liisa” (1965). Tässä mainitut laulut löytyvät Helmi-yhtiön albumilta Unohtumattomat vuodelta 1994. Sillä esiintyy myös baritoni Matti Lehtinen.
Anna Mutanen-Liedeksen puoliso, kalastusneuvos Lauri Liedes (1922–2013) oli Kalatalouden Keskusliiton toiminnanjohtaja.
Bulgarian parlamenttivaalit 1997
Bulgarian parlamenttivaalit 1997 toimitettiin Bulgariassa 19. huhtikuuta 1997. Vaalit järjestettiin, koska 19. helmikuuta 1997 kansalliskokous päätettiin hajottaa. Hajotus johtui lakoista ja mielenosoituksista sosialistihallitusta vastaan. Äänestysaktiviisuus oli 58,9 %. Demokraattisten voimien unioni sai enemmistön paikoista. Valituista 26 oli naisia.
Tulokset
Paikkajako oli vaalien jälkeen seuraava:
Latrell Sprewell
Latrell Fontaine Sprewell (s. 8. syyskuuta 1970) on yhdysvaltalainen entinen koripalloilija, joka pelasi viimeksi NBA:ssa Minnesota Timberwolvesin riveissä kaudella 2004–2005. Sprewell on 196 senttiä pitkä ja oli pelipaikaltaan pieni laitahyökkääjä/heittävä takamies.
1. joulukuuta 1997 Latrell Sprewell kuristi Warriorsin harjoituksissa valmentaja P. J. Carlesimoa 10–15 sekunnin ajan ennen kuin muut pelaajat tulivat väliin. Noin 20 minuuttia myöhemmin hän vielä palasi harjoituksiin ja löi Carlesimoa. Sprewell sai aluksi 82 ottelun pelikiellon, joka lyhennettiin myöhemmin 68 otteluun. Pelikielto on NBA-historian pisimpiä. Sprewell ei enää jatkanut Warriorsissa, vaan siirtyi tammikuussa 1999, NBA:n työsulun, päätyttyä, New York Knicksiin, joka antoi Warriorsille vaihdossa kolme pelaajaa.
Japani
Japani ( tai Nippon, virallisesti 日本国, Nihon koku tai Nippon koku) on saarivaltio Tyynessämeressä Itä-Aasiassa. Se sijaitsee Kiinan, Korean niemimaan ja Venäjän itäpuolella, ulottuen pohjoisesta Ohotanmereltä etelään Itä-Kiinan merelle. Maan nimen muodostavat kirjoitusmerkit tarkoittavat ”auringon juurta” tai ”auringon lähdettä”, minkä vuoksi Japania kutsutaan joskus ”nousevan auringon maaksi”. Japanin pääkaupunki ja suurin asutuskeskus on Tokio.
Japani koostuu yli 3 000 saaresta, joista suurimmat ovat Honshū, Hokkaidō, Kyūshū ja Shikoku. Valtaosa saarista on vuoristoisia ja monet myös tuliperäisiä; esimerkiksi Japanin korkein vuorenhuippu Fuji on tulivuori. Maan asukasluku on maailman yhdenneksitoista suurin, lähes 126 miljoonaa henkeä. Suur-Tokion alue, johon kuuluu Tokion kaupunki ja useita ympäröiviä prefektuureja, on maailman suurin metropolialue yli 30 miljoonalla asukkaallaan.
Luettelo SM-liiga-seurojen päävalmentajista
Blues (1992–2016)
Vuosina 1992–1998 seuran nimi oli Kiekko-Espoo.
Japani
Arkeologisen tutkimuksen mukaan Japanin saarilla on ollut asutusta jo myöhäispaleoliittisella kaudella. Ensimmäiset kirjatut maininnat Japanista esiintyvät kiinalaisissa teksteissä ensimmäiseltä vuosisadalta. Otettuaan käyttöön nykyisen perustuslakinsa vuonna 1947 Japani on ollut perustuslaillinen monarkia, jolla on keisari ja vaaleilla valittu parlamentti. Nykyään Japani on suurvalta, jonka bruttokansantuote ostovoimapariteetilla korjattuna on maailman neljänneksi suurin, yli kuusi biljoonaa Yhdysvaltain dollaria (2022). Maa kuuluu Yhdistyneisiin kansakuntiin, G7-ryhmään ja APECiin.
Rotenburg (Wümme)
pienoiskuva|250px|Rotenburgin sijainti Rotenburg Wümmen piirikunnassa. Pienemmässä kuvassa piirikunnan sijainti Ala-Saksin osavaltiossa.
Rotenburg (Wümme) on kaupunki Ala-Saksin osavaltiossa luoteisessa Saksassa. Se sijaitsee Hampurin metropolialueella noin 60 kilometriä Hampurista lounaaseen.
Japani
Historia
Japanin historia on perinteisesti jaettu kausiin, joita on 13 tai enemmän, ja niiden alajaksoihin. Viimeiset viisi kautta 1800-luvun puolivälistä saakka ovat vastanneet keisarien hallituskausia. Nykyinen meneillään oleva kausi on Reiwa-kausi.
Rotenburg (Wümme)
Maantiede
Rotenburg sijaitsee Pohjois-Saksan alangolla Achim-Verdenin geestialueen ja Zevenin geestialueen välissä. Rotenburgin keskustassa yhtyvät joet Wümme, Rodau ja Wiedau.
Historia
Rotenburgin perustamisajankohta on tulkinnanvarainen, sillä alueella on asuttu jo ammoisista ajoista. Piispa Rudolf I rakennutti Rotenburgiksi kutsutun linnan 1100-luvun lopulla varustukseksi ympäröivää seutua hallinneiden piispojen ja herttuoiden valtapyrkimyksiä vastaan. Nimi Rodeborg tai Rodenborch palautunee kiviainekseen, josta linna oli rakennettu. Nimi siirtyi vastaamaan ympäröinyttä asutusta. Rotenburgin kehitys oli tiukasti sidoksissa linnaan, ja paikkakunta poltettiin useaan otteeseen keskiajan ja uuden ajan taitteessa. Kolmikymmenvuotisen sodan jälkeen Rotenburgista tuli osa Ruotsin valtakuntaa. Ruotsalaiset modernisoivat vanhan linnoituksen perin juurin. Sittemmin he päättivät keskittää sotilaallisen voimansa läheiseen Stadeen, ja Rotenburgin strateginen merkitys väheni. Linnoitus oli käytössä vielä Napoleonin sodissa 1800-luvun alussa. Tuolloin Rotenburg kuului jonkin aikaa Ranskan keisarikuntaan. Sen jälkeen paikkakunta kuului Hannoverin kuningaskuntaan, jonka myötä siitä tuli osa Saksan keisarikuntaa 1871.
Japani
Historia
pienoiskuva|200px|Kofun-kauden [[hautakumpu, yksi maailman suurimmista, Osakassa.]]
Esihistoria
Japanin saariston ensimmäiset asukkaat paleoliittisella kaudella olivat metsästäjä-keräilijöitä, jotka saapuivat todennäköisimmin Koreasta ja Koillis-Aasiasta. Japanin paleoliittisen asutuksen ajoitetaan yleisimmin alkaneen yli 10 000–30 000 vuotta sitten. Myös muuttoaaltoa Polynesiasta maan eteläosiin on pidetty mahdollisena. Ensimmäiset sivilisaation merkit ilmaantuivat alueelle noin 10 000 eaa. Jōmon-kulttuurin alkaessa. Kulttuurille luonteenomaisia piirteitä olivat mesoliittis-neoliittinen, osittain paikallaan pysyvä metsästäjä-keräilijöiden elämäntapa ja alkeellinen maatalous. Tältä kaudelta peräisin olevat, usein punotuilla tai suorilla naruilla painetuilla kuvioilla koristellut saviastiat kuuluvat maailman vanhimman säilyneen keramiikan joukkoon.
Rotenburg (Wümme)
Historia
Linnake sai väistyä porvarillisen kaupungin tieltä 1840-luvulla. Rautatieverkkoon Rotenburg liitettiin 1874. Paikkakunta teollistui vasta 1900-luvulla ja virallisesti siitä tuli kaupunki vuonna 1929. Rotenburgilaiset antoivat kansallissosialisteille valtakunnallista keskiarvoa huomattavasti vahvemman mandaatin vuoden 1933 vaaleissa: kansallissosialistit saivat kaksi kolmasosaa Rotenburgin äänistä. Paikkakunnalla toteutettiin kansallissosialistien rotuhygieenisiä ohjelmia, kuten Aktion T4. Vuoden 1977 aluehallinnollisessa uudistuksessa Rotenburgista tuli uuden piirikunnan pääkaupunki. Rotenburgin keskusta modernisoitiin 1986–1996; muun muassa jalankulkuvyöhykkeitä laajennettiin.
Talous ja liikenne
Rotenburg sijaitsee taloudellisesti otollisella paikalla Hampurin, Bremenin ja Hannoverin muodostaman kolmion keskellä. Sairaala Agaplesion Diakonieklinikum Rotenburg ja Rotenburger Werke der Inneren Mission työllistävät yhteensä noin 3 500 henkeä. Ajoneuvoteollisuutta edustaa muun muassa Seico Verkaufsfahrzeuge GmbH.